open-index/open-wikipedia-markdown huggingface dataset:
Erika Elizari

**Erika Elizari Salvador** (Hernani, 1988) gipuzkoar idazlea da. Ikus-entzunezko Komunikazioan lizentziaduna, ipuin klasikoen moldaketan, umeentzako ipuingintzan aritu eta helduentzako eleberria idatzi ditu. 2018an hegaldi baten kronika kontatuz Igartza literatur lehiaketara aurkeztu zen (CAF enpresak eta Beasaingo Udalak (Gipuzkoa) elkarrekin antolaturiko literatur lehiaketaren XXI. aldia). Irabazi zuen saria nobela proiektu harekin, eta 2020an aurkeztu zuen emaitza: *Zendabalitz, el*eberri korala. Hau da helduentzat idatzi duen lehen lana.

Filmak ere zuzen tzen ditu.

## Lanak 
### Eleberriak 
* Zendabalitz (2020)

### Ipuinak 
* *Hamelingo txistularia eta Txirri, Mirri eta Txiribiton* (2012)
* *Ilekizkur, hiru hartzak eta Txirri, Mirri eta Txiribiton* (2012)
* *Txirri, Mirri eta Txiribiton, Aladino eta kriseilu magikoa* (2012)
* Hiru txerritxoak *eta Txirri, Mirri eta Txiribiton* (2011) 

## Sariak eta errekonozimenduak 
* 2018an Igartza Saria literatura-saria.
* 2015ean *Mezu bat hozkailuan* film laburrarekin 38. Euskal Zine Bileran bi sari maila amateurrean: Zuzendaritza Saria eta Gidoi Saria.

## Erreferentziak 
## Kanpo estekak
John Havlicek

**John Joseph "Hondo" Havlicek ** (Martins Ferry, Ohio, 1940ko apirilaren 8a - Jupiter, Florida, 2019ko apirilaren 25a) estatubatuar saskibaloi jokalaria izan zen. Boston Celticsekin hamasei sasoi jokatu zituen eta zortzi NBA txapelketa irabazi zituen. Saskibaloi jokalariko onenen bat kontuan hartzen dute.
Barbara Bel Geddes

**Barbara Bel Geddes** (New York, 1922ko urriaren 31 &ndash; Northeast Harbour, Mount Desert, Maine, 2005eko abuztuaren 8a) estatubatuar aktorea izan zen. Vertigo filmean eta Dallas telesailan antzeztu zuen. Denbora bat egon zen Hollywoodeko zerrenda beltzean.

## Filmografia 
### Zinema 
### Telebista
Europa Solidarioaren Aldeko Koalizioa

**Europa Solidarioaren Aldeko Koalizioa**, gaztelaniaz zein galizieraz **Coalición por una Europa Solidaria** (**CEUS**) eta katalanez **Coalició per una Europa Solidària**, 2019ko Europako Parlamenturako hauteskundeetarako osatutako koalizio nazionalista eta europeista da. Koalizioa Euzko Alderdi Jeltzaleak (EAJ), Kanariar Koalizioak (CC), Compromiso por Galiciak (CxG), Geroa Baik (GBai), Proposta per les Illes (El Pi) eta Demòcrates Valencians (DV) alderdiek osatzen dute.

2014ko hauteskundeetako Europarako Koalizioa hautagaitzaren jarraipena da, era berean 2009koaren jarraipena zena, baina oraingoan ez du Kataluniako alderdirik barne. Aurreko hauteskundeetan zerrendaburuak Kataluniako Konbergentzia Demokratikokoak (CDC) izan ziren, eta Kataluniako Batasun Demokratikoak (UDC) ere eurodiputatu bat eskuratu zuen, baina biek osatzen zuten CiU federazioa 2015ean hautsi zen prozesu independentista zela eta zituzten desadostasunengatik. Horren ondoren CDC alderdia Kataluniako Europar Alderdi Demokrata (PDeCAT) bilakatu zen, eta hasiera batean koalizioa errepikatzeko nahia adierazi arren azkenean Junts per Catalunya koalizioan sartu zen, Katalunia ardatz zuen hautagaitz bat osatzeko. Hala ere, EAJ eta PDeCAT-ek lankidetza akordio bat sinatu zuten.

## Osaketa 
Hautagaitzaren sustatzailea eta alderdi nagusia EAJ da, zerrendako lehen postuan Izaskun Bilbao doalarik. Bigarren postuan CCko hautagaia doa, koalizioko alderdien artetik indar gehien duen alderdia baita EAJren ondoren. Alderdi txikiagoak dira CxG, El Pi eta DV, eta hirugarren, bosgarren eta zortzigarren postuan doaz euren zerrendaburuak, hurrenez hurren. Koalizio-akordioa Atarrabia Taldeak ere sinatu zuen, EAJ eta Geroa Bairen arteko akordio bat tarteko Geroa Bai ere hautagaitzan sartzekoː Daniel Innenarity zerrendaburua laugarren postuan doa. Seigarren postuan EAJren bigarren hautagaia doa, Andoni Aldekoa, Bilboko Euskalduna jauregiko zuzendaria.

Koalizio-akordioaren arabera alderdien parte-hartzea honakoa daː Euzko Alderdi Jeltzalea %65, Kanariar Koalizioa %25, Proposta per les Illes %4, Compromiso por Galicia %3, Demòcrates Valencians %3 eta Atarrabia Taldea %0.

### Hautagaiak 
Hauek dira zerrendako lehen zortzi postuakː

# Izaskun Bilbao Barandika (EAJ-PNV)
# Luís Guillermo Padilla Macabeo (CCa-PNC)
# Juan Carlos Piñeiro Docampo (CxG)
# Daniel Innerarity Grau
# María del Mar Llaneras Pascual (EL PI)
# Andoni Aldekoa de la Torre (EAJ-PNV)
# María Belén Rodríguez González (CCa-PNC)
# Lluís Vicent Bertomeu Torner (DV)

### Izendapena eta hautagaiak herrialdeka 
Hautagaitzaren izen ofiziala Coalión por una Europa Solidaria (CEUS) da, baina hautagaitza osatzen duten alderdien autonomia erkidegoetan beste izendapen bat darama. Era berean, erkidego horretako alderdiaren hautagaiak baino ez dira agertzen zerrendetan.

## Erreferentziak 
## Kanpo estekak
Estatu txotxongilo

[eskuinera|thumb|[Vietnamgo Gerraren aurkako protesta. Zutik dagoen gizonak *estatubatuar inperialismoaren* kartela darama, eta harien bidez *Saigongo txotxongiloa* mugiarazten du, Hego Vietnami erreferentzia eginez.]]
**Estatu txotxongiloa**, **erregimen txotxongiloa** edo **gobernu txotxongiloa**, de iurez independientea baina de factoz atzerritar potentzia baten menpe, kontrolpean edo babespean dagoen estatu bat deitzeko izendapena da. Nominalki estatu burujabea izan arren, atzerritar edo kanpotar potentzia batek finantza, ekonomia edo militar arrazoiengatik efektiboki kontrolatua dagoenean da.

Estatu txotxongilo batek itxuraz edozein herrialdek dituen berezko independentzia ezaugarriak dauzka, tartean izena, banderam ereserkia, konstituzioa, legeak, leloa eta gobernua, baina benetan beste estatu edo potentzia batek sortuak, eratuak, babestuak edo kontrolatuak daude, txotxongiloak bailiran, hortik beren izendapen metaforikoa.

Maiz mespretxu edo gutxiezpen esanahiez erabiltzen den izendapena da. Adibidez, Ipar Korea eta Hego Koreako gobernuak elkarren artean batak besteaz izendapen honekin mintzatzen ziren, beren burua Koreako prenintsula osoaren benetazko ordezkaritzat jo eta bestea gezurrezkotzat baitzuten, alegia, Sobietar Batasuna eta Estatu Batuen estatu txotxongilotzat.

## Ikus gainera 
* Banana errepublika

## Kanpo estekak
Alburgh (Vermont)

**Alburgh** Vermont estatubatuar estatuko Grand Isle konderrian dagoen herria da. 2010. urtean 1.998 biztanle zituen eta 15,81 pertsona/km²-ko dentsitatea.

## Kanpo estekak
Andover (Vermont)

**Andover** Vermont estatubatuar estatuko Windsor konderrian dagoen herria da. 2010. urtean 467 biztanle zituen eta 6,27 pertsona/km²-ko dentsitatea.

## Kanpo estekak
Arlington (Vermont)

**Arlington** Vermont estatubatuar estatuko Bennington konderrian dagoen herria da. 2010. urtean 2.317 biztanle zituen eta 21,08 pertsona/km²-ko dentsitatea.

## Kanpo estekak
Athens (Vermont)

**Athens** Vermont estatubatuar estatuko Windham konderrian dagoen herria da. 2010. urtean 442 biztanle zituen eta 13 pertsona/km²-ko dentsitatea.

## Kanpo estekak
Averill (Vermont)

**Averill** Vermont estatubatuar estatuko Essex konderrian dagoen herria da. 2010. urtean 24 biztanle zituen eta 0,24 pertsona/km²-ko dentsitatea.

## Kanpo estekak
Bakersfield (Vermont)

**Bakersfield** Vermont estatubatuar estatuko Franklin konderrian dagoen herria da. 2010. urtean 1.322 biztanle zituen eta 11,44 pertsona/km²-ko dentsitatea.

## Kanpo estekak
Colombiana

***Colombiana*** (euskaraz *Kolonbiarra*), 2011ko Olivier Megaton frantziar zinema zuzendariaren ekintza thriller film bat da. Luc Bessonek elkarlanean ekoitzi eta idatzi zuen. Zoe Saldana, Michael Vartan, Cliff Curtis, Lennie James, Callum Blue eta Jordi Mollà aktoreek antzeztu zuten.

## Argumentua 
1992, Kolonbia. Cataleya (Zoe Saldana), bederatzi urtetako neskatoa bere gurasoen erailketaren lekukoa da, ondorioz beren hilketa mendekatzeko hiltzaile profesional izateko burubelarri entrenatuko da. Sarraski horretatik ozta-ozta ihes egitea lortu ondoren, AEBetan babes hartu eta bertan dagoen Emilio (Cliff Curtis) osaba eta mafiagizonarekin biziko da. Hamabost urte beranduago, jada osabarentzat soldatapeko hiltzaile gisa lan egiten du. Bere bisita txartela beren biktimen bularretan marraztutako orkidea da, bere gurasoen hiltzaileentzako mezua, Cataleya haiek kosta ala kosta mendekatzeko asmoa baitu, horretarako maite duen guztia sakrifikatu beharra baldin badu ere.

## Aktoreak 
* Zoe Saldana: Cataleya
** Amandla Stenberg: Cataleya, 10 urterekin
* Jordi Mollà: Marco, Don Luisen morroia
* Lennie James: Ross, FBIko agentea
* Michael Vartan: Danny Delaney, Cataleyaren maitalea
* Cliff Curtis: Emilio Restrepo, Cataleyaren osaba
* Beto Benites: On Luis, drogaren jauna
* Jesse Borrego: Fabio, Cataleyaren aita
* Cynthia Addai-Robinson: Alicia, Cataleyaren ama
* Angel Garnica: Pepe, Cataleyaren aitona
* Ofelia Medina: Mama, Cataleyaren ama
* Callum Blue: Richard, CIAko agentea
* Sam Douglas: William Woogard, Cataleyaren jomugetako bat
* Graham McTavish: Warren, AEBetako marshalla
* Charles Maquignon: Bill Attwood sarjentua
* Affif Ben Badra: Genarro Rizzo, Cataleyaren jomugetako bat

## Kanpo estekak 
* IMDBko fitxa irakurgai
Barnet (Vermont)

**Barnet** Vermont estatubatuar estatuko Caledonia konderrian dagoen herria da. 2010. urtean 1.708 biztanle zituen eta 15,13 pertsona/km²-ko dentsitatea.

## Kanpo estekak
Barre (Washington konderria, Vermont)

**Barre** Vermont estatubatuar estatuko Washington konderrian dagoen herria da. 2010. urtean 7.924 biztanle zituen eta 99 pertsona/km²-ko dentsitatea.

## Kanpo estekak
Salmer

thumb|320px|Puntu erdiko arkuaren zatiak.
Arkitekturan, **salmer** (frantsesezko , "karga", hitzetik ekarria)  arku baten lehen harriari esaten zaio, edo beste modu batera, inpostan bermatzen den lehendabiziko dobela.

## Ikus, gainera 
* Dobela

## Erreferentziak 
## Kanpo estekak
Barton (Vermont)

**Barton** Vermont estatubatuar estatuko Orleans konderrian dagoen herria da. 2010. urtean 2.810 biztanle zituen eta 24 pertsona/km²-ko dentsitatea.

## Kanpo estekak
Belvidere (Vermont)

**Belvidere** Vermont estatubatuar estatuko Lamoille konderrian dagoen herria da. 2010. urtean 348 biztanle zituen eta 4,18 pertsona/km²-ko dentsitatea.

## Kanpo estekak
Benson (Vermont)

**Benson** Vermont estatubatuar estatuko Rutland konderrian dagoen herria da. 2010. urtean 1.056 biztanle zituen eta 8,9 pertsona/km²-ko dentsitatea.

## Kanpo estekak
Bennington (Vermont)

**Bennington** Vermont estatubatuar estatuko Bennington konderrian dagoen herria da. 2010. urtean 15.764 biztanle zituen eta 143,18 pertsona/km²-ko dentsitatea.

## Kanpo estekak
Berkshire (Vermont)

**Berkshire** Vermont estatubatuar estatuko Franklin konderrian dagoen herria da. 2010. urtean 1.692 biztanle zituen eta 15,48 pertsona/km²-ko dentsitatea.

## Kanpo estekak
Bloomfield (Vermont)

**Bloomfield** Vermont estatubatuar estatuko Essex konderrian dagoen herria da. 2010. urtean 221 biztanle zituen eta 2,11 pertsona/km²-ko dentsitatea.

## Kanpo estekak
Bolton (Vermont)

**Bolton** Vermont estatubatuar estatuko Chittenden konderrian dagoen herria da. 2010. urtean 1.182 biztanle zituen eta 10,67 pertsona/km²-ko dentsitatea.

## Kanpo estekak
Bradford (Vermont)

**Bradford** Vermont estatubatuar estatuko Orange konderrian dagoen herria da. 2010. urtean 2.797 biztanle zituen eta 36,14 pertsona/km²-ko dentsitatea.

## Kanpo estekak
Hodi-finkagailu

thumb| Hodi finkagailu bat.
eskuinera|thumb| Torloju hodi-finkagailua.
eskuinera|thumb|162x162px| Isofix itxiera mota duen hodi-finkagailua.
**Hodi-finkagailua** metalezko pieza bat da, eta edozein motatako hodiak sartzeko erabiltzen da, bai bertikalean, bai horizontalean, bai esekita, bai horman, bai beste edozein oinarri batean ere.

## Finkagailu motak 
Materialen eta ezaugarrien arabera, hainbat mota dago:

* Metalezkoak
* Aluminiozkoak
* PVCkoak
* Plastikozkoak

## Erabilerak 
Milaka erabilera izan ditzakete bai profesional- baita brikolaje-moduan ere. Bulego bateko ordenagailuen kable solteak batzetik, hodi edo konduktu astunak eustera.

## Kanpo estekak
Jean-Baptiste Frantxistegi

**Jean-Baptiste Frantxistegi** (Iholdi,  - *ib.*, ) baxenabartar notarioa izan zen.

Donibane Garaziko notarioa eta Nafarroako Estatuetan Hirugarren Estatuko hautetsia Frantziako Iraultza hasi zen garaian. 1789ko uztailaren 15eko Estatu Orokorretan Nafarroako *Tiers-Etat*en ordezkari hautatu zuten. Batzar Nazional Konstituziogilean ere parte hartu zuen.

## Erreferentziak 
## Kanpo estekak
Bertrand Dominique Joachim de Logras

**Bertrand-Dominique-Joachim de Logras** (Donibane Garazi,  - Paue, ), Olhontzeko markesa, baxenafar aitoren semea izan zen.

Aitaren heriotzaren ostean, 1768an, Olhontzeko markesa titulua hartu zuen eta ondoko urtean hasi zuen parte-hartzen Nafarroako Estatu Orokorretan. Geroxeago, 1776an, hasi zen parte hartzen Paueko Nafarroako Parlamentuan kontseilari gisan.

Nafarroako Estatu Orokorrek Parisera bidali zuten 1782an, Luis XVI.a erregearen "ministroen aurrean" Nafarroako Konstituzioa defenditzeko. Zeregin hontan, Étienne Polverel abokatua izan zuen laguntzaile.

Donapaleun 1789ko uztailaren 15ean Nafarroako Estatu Orokorrek nobleziaren ordezkari hautatu zuten, erregearen zin egitea jasotzeko baina ez parte hartzeko Frantziako Estatu Orokorretan. Frantziako Batzar Nazional Konstituziogilean ere ez zuen parte hartu, Nafarroa erresuma burujabe zelako eta ez Frantziako parte bat. Testuinguru hartan Frantziako Batzarrak bozkatu zuen Nafarroako erresumaren desegitea.

1791n Hiriburun Françoise Elizalde ezpeletarra ezkondu zuen, eta urte berean biak atxilotuak eta presondegiratuak izan ziren "aristokrata arriskutsuak" akusaziopean. Desagertu zen bizitza publikotik (Parisen bizitzen zen 1802-1808 tartean) 1811 arte Pirinio Apaletako Departamenduko Kontseiluko kidea izendatu zuten arte. Ondoko urtean karguan hil zen Pauen.

Ez zituen seme-alabarik izan eta Clément bere anaiak markeserria jarauntsi zuen.

## Erreferentziak
Shallow Hal

***Shallow Hal*** (euskaraz *Hal Azalekoa*), 2001eko Peter eta Bobby Farrelly anaiek zuzendutako amodiozko komedia film bat da. Gwyneth Paltrow, Jack Black, Jason Alexander, Bruce McGill eta Tony Robbins aktoreek antzeztu zuten.

## Argumentua 
Hal Larsen (Jack Black) azaleko mutila da, fisikoki supermodeloak diruditen neskak bakarrik iruditzen zaizkio eder eta erakargarriak. Mauricio Wilson (Jason Alexander) lagunmina ere Halen antzera azalekoa denez, biak gauak diskoteketan neska ederren kalabazak jasoaz igarotzen dituzte.

Behinola, Hal igogailu batean Tony Robbins bizitzaren entrenatzaile eta hizlariarekin batera atera ezinik gelditu eta hark hipnosia egin ondoren Halek emakumeen barne edertasuna besterik ez du ikusiko. Honela bada, Rosemary Shanahan (Gwyneth Paltrow) neska gizen eta bihotz onekoa ezagutuko du, eta Hal hartaz txora txora eginda maiteminduko da.

## Aktoreak 
* Jack Black: Hal Larson
* Gwyneth Paltrow: Rosemary "Rose" Shanahan
* Jason Alexander: Mauricio Wilson
* Joe Viterelli: Steve Shanahan
* Jill Christine Fitzgerald: Shanahan andrea
* Tony Robbins: Bere burua antzeztuz
* Bruce McGill: Larson erreberendoa
* Molly Shannon: Mary Larson andrea (krediturik gabe)
* Sasha Neulinger: Hal gaztea
* Susan Ward: Jill
* Rene Kirby: Walt
* Kyle Gass: Artie
* Laura Kightlinger: Jen
* Brooke Burns: Katrina
* Sayed Badreya: Sayed doktorea
* Nan Martin: Peeler erizaina
* Zen Gesner: Ralph
* Ron Darling: Li'iBoy erakargarria
* Joshua Shintani: Li'iBoy gizena
* Sascha Knopf: Tanya erakargarria
* Nan Martin: Tanya higuingarria
* Mary Wigmore: Tiffany erakargarria
* Rob Moran: Tiffany higuingarria
* Michael Corrente: 2. etxegabea
* Leslie DeAntonio: Helga anderea
* Manon von Gerkan: Lindy
* Brianna Gardner: Cadence
* Kulman P. Smith: Tabernaren jabea / 1. tipo dantzaria

## Kanpo estekak 
* IMDBko fitxa irakurgai
Laikotasun

**Laikotasuna** edo **sekulartasuna** erlijioen mende ez dagoenaren nolakotasuna da. XIV. mendean aita santuen eta teokraziaren hegemoniari amaiera eman zioten borroketan du jatorria laikotasunak. Berpizkundea eta Erreforma bitartean hasieran, eta galikanismoaren eraginez gero, zabaldu zen laikotasuna, aita santuen gaitzespena izan zuen arren. Frantzian indar handia izan zuen: Frantziako Iraultzan apaizen konstituzio zibila ezarri zen, estatua laikotu egin zen, eta baita egutegia ere; III. errepublika bitartean iritsi zuen laikotasunak goren maila.

## Erreferentziak 
## Kanpo estekak
Arnaut Mitxel Abadia Ürrüstoi

**Arnaut Mitxel Abadia Ürrüstoi** (Ürrüstoi-Larrabile, Zuberoa,  - Paris, Frantzia, ) notarioa eta militarra izan zen. Seme izan zituen Anton Abadia, Arnaut Mitxel Abadia eta Txarles Abadia ospetsuak.

Frantziako Iraultzaren garaian, apaiza izan gabe, Ürrüstoiko abade laikoaren oinordekoa izanda, Irlandara ihes egin zuen.

Honako liburuak idatzi zituen:

* *Escuararen gorputza. Lexicon cantabricum* (1827)
* *Manuel de la langue basque... par M. Fl. Lecluse...* (1826)
* ''An impartial view of the royal Canal Company's Affairs, in reply to the report of their committee, with a full statement of the several sums appropriated and due by the Company, and some Directors, to the Canal fund, together with a computation of interest thereon. by M. d'Abbadie,...'' (1812)

## Erreferentziak 
## Kanpo estekak
Nostradamus (filma)

***Nostradamus***, 1994ko Roger Christian ingeles zinema zuzendariaren biografia film bat da. Nostradamus frantziar iragarlearen bizitzan oinarritua dago. Tchéky Karyo, F. Murray Abraham, Rutger Hauer, Amanda Plummer, Julia Ormond, Assumpta Serna eta Anthony Higgins aktoreek antzeztu zuten.

## Argumentua 
XVI. mendea, Frantziako Erresuma. Michel Nostradamus judu jatorriko frantziar mediku eta astrologoa da, profezia ugari dituzten idazlanean egilea.

## Aktoreak 
* Tchéky Karyo: Michel Nostradamus
* F. Murray Abraham: Julio Zesar Eskaligero
* Rutger Hauer: Fraide Mistikoa
* Amanda Plummer: Katalina Medici
* Julia Ormond: Marie
* Assumpta Serna: Anne Gemelle
* Anthony Higgins: Henrike II.a Frantziakoa
* Diana Quick: Diana Poitierskoa
* Michael Gough: Jean de Remy
* Maia Morgenstern: Helen
* Magdalena Ritter: Sophie
* Leon Lissek: Inkisidorea
* Michael Byrne: Inkisidorea

## Kanpo estekak 
* IMDBko fitxa irakurgai
Txarles Abadia

**Txarles Abadia** (Tolosa Okzitania,  - Baigorri, Nafarroa Beherea, ) politikaria izan zen. Arnaut Mitxel Abadia Ürrüstoiren semea, Anton Abadia eta Arnaut Mitxel Abadiaren anaia izan zen. 1848an anaien bila joan zen Etiopiara. Maria Abadia Ürrüstoirekin, Etxauziako anderea, ezkondu zen.

Pirinio Atlantikoetako kontseilari orokorra, *Baïgorrico cantoinamenduco electorrei * idatzi zuen.

## Kanpo estekak
The Air Up There

***The Air Up There*** (euskaraz *Airea Hor Goran*), 1994ko Paul Michael Glaser estatubatuar kirol komedia film bat da. Kevin Bacon aktoreak antzeztu zuen.

## Argumentua 
Jimmy Dolan (Kevin Bacon) institutu bateko saskibaloi entrenatzaile bat da, eta entrenatzaile oro bezala, bere taldeak sailkapen ona egitea nahi du. Horretarako berebiziko jokalari berri bat topatzea behar du, eta haren bila dabilela, Afrikako herri galdu batera iritsiko da, bertan Jimmyk bideo bat ikusi ondoren haren berri izan duen Saleh (Charles Gitonga Maina) saskibaloi jokalari hankaluze bikaina bizi baita. Baina Saleh bere tribuko buruzagiaren semea da eta bere etxean ardurak dauzka, saskibaloi talde baten jabe den mehatzaritza enpresa bat bere herriko lursailez jabetu nahi baidu.

## Aktoreak 
* Kevin Bacon: Jimmy Dolan, institutuko saskibaloi entrenatzailea
* Charles Gitonga Maina: Saleh, Afrikako herri batean jaiotako saskibaloi jokalaria
* Yolanda Vazquez: Ahizpa Susan
* Winston Ntshona: Urudu
* Mabutho 'Kid' Sithole: Nyaga
* Sean McCann: Ray Fox
* Dennis Patrick: Aita O'Hara
* Nigel Miguel: Halawi

## Kanpo estekak 
* IMDBko fitxa irakurgai
Tenacious D in The Pick of Destiny

***Tenacious D in The Pick of Destiny*** (euskaraz *Tenacious D Patuaren Zioan*), 2006ko Liam Lynch estatubatuar zinema zuzendari eta musikariaren fantasiazko musikal komedia film bat da. Tenacious D rock bikote taldean oinarritua dago, eta berau osatzen duten Jack Black eta Kyle Gass aktoreek antzeztu zuten. Bi protagonistez gain, hainbat aktore eta musikari ere agertzen dira, tartean Ben Stiller, Tim Robbins, Amy Adams, Ronnie James Dio, Meat Loaf eta Dave Grohl.

## Argumentua 
1994, Los Angeles hirian Lurra astindu zuten bi gertakari jazo ziren: Northridgeko lurrikara eta Tenacious D rock taldearen sorrera, Jack Black eta Kyle Gass musikarien eskutik. Biak Tim Robbinsek sortutako Los Angelesko Actor’s Gang antzerki taldean ezagutu eta bertan rock & roll musikarekiko zaletasuna topatu zuten. Beren helburua mundu osoko rock talde onena bilakatzea da, hori deabruzko ahalmenak dituen gitarra zio baten bidez lortzea espero dute.

## Aktoreak 
* Jack Black: Jack "Jables/JB" Black
** Troy Gentile: JB gaztea
* Kyle Gass: Kyle "Kage/KG" Gass
* JR Reed: Lee
* Ronnie James Dio: Bere burua antzeztuz
* Dave Grohl: Satan
* Ben Stiller: Gitarra Zentroko tipoa
* Paul F. Tompkins: Open Miceko gonbidatua
* Tim Robbins: Arrotza
* John C. Reilly: Sasquatch
* Meat Loaf: Bud Black
* Cynthia Ettinger: Betty Black
* Andrew Caldwell: Billy Black
* Amy Poehler: Kamiolarien atsedenlekuko zerbitzaria
* Colin Hanks: Anaikidetzako tipo mozkorra
* Amy Adams: Emakume liraina
* Gregg Turkington: Neil Hamburger
* Evie Peck: KGeko ama
* Jason Segel: Anaikidetzako 1. tipoa
* David Krumholtz: Anaikidetzako 2. tipoa
* Fred Armisen: 1. segurtasun zaindaria
* Ned Bellamy: 2. segurtasun zaindaria
* Jay Johnston: Actor's Gangeko 1. kidea
* John Ennis: Actor's Gangeko 2. kidea
* David Koechner: Surplus dendako langilea (ezabatutako eszena)

## Kanpo estekak 
* fitxa irakurgai
Brattleboro

**Brattleboro** Vermont estatubatuar estatuko Windham konderrian dagoen herria da. 2010. urtean 12.046 biztanle zituen eta 143 pertsona/km²-ko dentsitatea.

## Kanpo estekak
Bridport (Vermont)

**Bridport** Vermont estatubatuar estatuko Addison konderrian dagoen herria da. 2010. urtean 1.218 biztanle zituen eta 10,17 pertsona/km²-ko dentsitatea.

## Kanpo estekak
Brighton (Vermont)

**Brighton** Vermont estatubatuar estatuko Essex konderrian dagoen herria da. 2010. urtean 1.222 biztanle zituen eta 8,84 pertsona/km²-ko dentsitatea.

## Kanpo estekak
Brandon (Vermont)

**Brandon** Vermont estatubatuar estatuko Rutland konderrian dagoen herria da. 2010. urtean 3.966 biztanle zituen eta 38 pertsona/km²-ko dentsitatea.

## Kanpo estekak
Encinas Reales

**Encinas Reales** Kordobako probintziako udalerria da Subbética eskualdean dagoena. 2018an 2.285 biztanle zituen.

## Demografia 
## Ikus, gainera 
* Kordobako udalerrien zerrenda

## Kanpo estekak 
*  Webgune ofiziala
Bridgewater (Vermont)

**Bridgewater** Vermont estatubatuar estatuko Windsor konderrian dagoen herria da. 2010. urtean 936 biztanle zituen eta 7 pertsona/km²-ko dentsitatea.

## Kanpo estekak
Martín Álvarez de Sotomayor

**Martín Antonio Álvarez de Sotomayor Soto-Flores** (Lucena, 1723 &ndash; Madril, ), Colomerako kondea, espainiar militarra izan zen.

Poloniako Ondorengotza Gerran (1733–1735) parte hartu zuen eta 1762an landa-mariskal izan zen Portugalen aurkako gerran. 1788 eta 1790 artean Nafarroako erregeordea izan zen. 1795ean Gibraltarko Setio Handia zuzendu zuen hasieran.

## Erreferentziak
Brookfield (Vermont)

**Brookfield** Vermont estatubatuar estatuko Orange konderrian dagoen herria da. 2010. urtean 1.292 biztanle zituen eta 11,97 pertsona/km²-ko dentsitatea.

## Kanpo estekak
Burke (Vermont)

**Burke** Vermont estatubatuar estatuko Caledonia konderrian dagoen herria da. 2010. urtean 1.753 biztanle zituen eta 19,88 pertsona/km²-ko dentsitatea.

## Kanpo estekak
Luther (2003ko filma)

***Luther***, 2003ko Eric Till eta Marc Canosa zuzendariaren biografia film bat da. Martin Luther alemaniar teologoa eta protestantismoaren sortzailearen bizitzan oinarritua dago. Joseph Fiennes, Alfred Molina, Jonathan Firth, Claire Cox eta Peter Ustinov aktoreek antzeztu zuten.

## Argumentua 
1505. urtea, Germaniako Erromatar Inperio Santua. Martin Luther (Joseph Fiennes) alemaniar agustindar fraideak Kristautasunean zisma bat sortuarazi du, monasterio batean Bibliari buruzko irakurketa eta gogoeta sakon bat egin ondoren, hainbat erlijio gai berrenplateiatu baiditu.

1517an, Alemaniako Wittenberg udalerriko elizaren atean 95 tesi zintzilikatu ditu, zenbait dogma katoliko ukatzeaz gain, gainera Elizak Erromako San Petri basilika eraikitzeko asmoz dirua bereganatzeko indulgentzia bulen salmentak kondenatzen ditu. Wormseko Dieta Inperialaren aurrera eramango dute, baina Lutherrek erretraktatzera uko egingo dio, baldin eta berau zigortu nahi dutenek Biblian oinarrituz bere tesiak faltsuak direla frogatzen ez badiote. Ondoren herexia leporatuko diote eta Leon X.a Aitasantuak eskumikatu egingo du.

Egoera latz honetan, Luther ihes egitera derrigortua egongo da eta Itun Berria latinetik alemanera itzultzen duen bitartean legezkanpo eta ezkutuan biziko da. Lutherren erresistentzia jarrerak alemaniar nekazariak jauntxoen aurka matxinatu eta elizak erretzera bultzaraziko ditu. Bere hitzek haren jarraitzaileen artean duten ohiartzunak izuturik, Lutherrek dagoen kaosa amaitzeko modua topatu beharko du.

## Aktoreak 
## Kanpo estekak 
* IMDBko fitxa irakurgai
Cabot (Vermont)

**Cabot** Vermont estatubatuar estatuko Washington konderrian dagoen herria da. 2010. urtean 1.433 biztanle zituen eta 14,33 pertsona/km²-ko dentsitatea.

## Kanpo estekak
Cambridge (Vermont)

**Cambridge** Vermont estatubatuar estatuko Lamoille konderrian dagoen herria da. 2010. urtean 3.659 biztanle zituen eta 22,19 pertsona/km²-ko dentsitatea.

## Kanpo estekak
Canaan (Vermont)

**Canaan** Vermont estatubatuar estatuko Essex konderrian dagoen herria da. 2010. urtean 972 biztanle zituen eta 11,25 pertsona/km²-ko dentsitatea.

## Kanpo estekak
Castleton (Vermont)

**Castleton** Vermont estatubatuar estatuko Rutland konderrian dagoen herria da. 2010. urtean 4.717 biztanle zituen eta 43 pertsona/km²-ko dentsitatea.

## Kanpo estekak
Cavendish (Vermont)

**Cavendish** Vermont estatubatuar estatuko Windsor konderrian dagoen herria da. 2010. urtean 1.367 biztanle zituen eta 13 pertsona/km²-ko dentsitatea.

## Kanpo estekak
Charleston (Vermont)

**Charleston** Vermont estatubatuar estatuko Orleans konderrian dagoen herria da. 2010. urtean 1.023 biztanle zituen eta 10 pertsona/km²-ko dentsitatea.

## Kanpo estekak
Charlotte (Vermont)

**Charlotte** Vermont estatubatuar estatuko Chittenden konderrian dagoen herria da. 2010. urtean 3.754 biztanle zituen eta 28,74 pertsona/km²-ko dentsitatea.

## Kanpo estekak
Chelsea (Vermont)

**Chelsea** Vermont estatubatuar estatuko Orange konderrian dagoen herria da. 2010. urtean 1.238 biztanle zituen eta 11,97 pertsona/km²-ko dentsitatea.

## Kanpo estekak
Veronica Guerin (filma)

***Veronica Guerin***, 2003ko Joel Schumacher estatubatuar zinema zuzendariaren biografia film bat da. Veronica Guerin irlandar kazetariaren bizitzan oinarritua dago. Cate Blanchett, Gerard McSorley, Ciarán Hinds, Brenda Fricker eta Amy Shiels aktoreek antzeztu zuten.

## Argumentua 
1990eko hamarkada, Irlandako Errepublika. Veronica Guerin (Cate Blanchett ) Sunday Independent egunkariko kazetari saiatu eta kementsua da eta Dublin hiriburuko irlandar mafiaren droga trafiko kasuak ikertzen ditu. Ondorioz, Irlandako narkotrafikoa negozioaren datu ugari argitara aterako ditu, horrek John Gilligan (Gerard McSorley ) eta Gerry Hutch (Alan Devine) irlandar mafiaburuen ezinikusia eta gorrotoa ekarriko dizkio, haien heriotz mehatxuak jasoz. Azkenean, 1996ko ekainaren 26ean, Veronica autoan bakarrik gidatuz zihoala,k semaforo gorri batean gelditu, eta une hartantxe motoz zetozen Gilligan taldeko bi kide aurpegia ezkutaturik zutela autoaren parean jarriz Veronica tiroz hil zuten.

## Aktoreak 
* Cate Blanchett: Veronica Guerin
* Gerard McSorley: John Gilligan
* Ciarán Hinds: John Traynor
* Brenda Fricker: Bernie Guerin
* Barry Barnes: Graham Turley
* Simon O'Driscoll: Cathal Turley
* Don Wycherley: Chris Mulligan
* Alan Devine: Gerry Hutch
* Gerry O'Brien as Martin Cahill
* Paul Ronan: Jimmy Guerin
* Danielle Fox Clarke: Neska drogazalea
* Stephen O'Doherty: Gazte drogazalea
* Laurence Kinlan: Timmy gaztea (drogazalea)

## Kanpo estekak 
* IMDBko fitxa irakurgai
Brookline (Vermont)

**Brookline** Vermont estatubatuar estatuko Windham konderrian dagoen herria da. 2010. urtean 12.046 biztanle zituen eta 360 pertsona/km²-ko dentsitatea.

## Kanpo estekak
Funny Farm (filma)

***Funny Farm*** (euskaraz *Baserri Dibertigarria*), 1988ko George Roy Hill estatubatuar zinema zuzendariaren komedia film bat da. Jay Cronley. idazlearen *1985eko izenburu berdineko eleberrian* oinarritua dago. Chevy Chase, Madolyn Smith, Joseph Maher, Jack Gilpin, Brad Sullivan eta MacIntyre Dixon aktoreek antzeztu zuten. Soinu banda Elmer Bernstein musikagileak konposatu zuen.

## Argumentua 
AEB, New York hiria. Andy Farmer (Chevy Chase) kirol kazetaria eta Elizabeth (Madolyn Smith) Manhattango beren bizimodu hiritarra laga eta Vermont estatuko landa eremuko Redbud herriko baserri batean bizitzen jartzea erabaki dute, bertan Farmerrek patxada ederrean eta lasaitasun osoz eleberri bikain bat idaztzi nahi baitu. Farmertarrak beren bizileku berrira ailegatzean, baserriko bizimodua uste zuten bezain idilikoa ez dela jabetuko dira.

## Aktoreak 
* Chevy Chase: Andy Farmer
* Madolyn Smith: Elizabeth Farmer
* Kevin O'Morrison: Ledbetter sheriffa
* Mike Starr: Crocker
* Glenn Plummer: Mickey
* Joseph Maher: Michael Sinclair
* Bill Fagerbakke: Lon Criterion
* Nicholas Wyman: Dirk Criterion
* William Newman: Gus Lotterhand
* Kevin Conway: Crum Petree
* Brad Sullivan: Brock
* Jack Gilpin: Bud Culbertson

## Kanpo estekak 
* IMDBko fitxa irakurgai
The Life and Times of Grizzly Adams

***The Life and Times of Grizzly Adams*** (euskaraz *Grizzly Adamsen Bizitza eta Garaiak*), Richard Friedenberg estatubatuar zinema zuzendariaren abenturazko film saila eta telesail bat da. 1972ko Charles Sellier gidoilari eta idazlearen izenburu berdineko eleberrian oinarritua dago, biak ere John "Grizzly" Adams (1812-1860) kaliforniar menditar abenturazalearen bizitzan. Dan Haggerty, Denver Pyle eta Don Shanks aktoreek antzeztu zuten.

Telesaila 1974-1982 artean aireratu zen, 24 atal izan zituen, eta *The Capture of Grizzly Adams*(1982) izan zuen

Gerora, Haggerty berak antzeztutako *Grizzly Mountain* (1997) eta *Escape to Grizzly Mountain* (2000) jarraipen filmak izan zituen.

## Argumentua 
James Capen Adams (Dan Haggerty) burutu ez zuen krimen baten ondorengo zigorra ekiditeko Mendi Harritsuetan babes hartuko duen tranpa-jartzailea da.

## Aktoreak 
* Dan Haggerty: James Capen 'Grizzly' Adams
* Denver Pyle: Jack Eroa
* Don Shanks: Nakoma
* John Bishop: Robbie Cartman
* Bozo: Ben, grizzly hartza (gerora Benjamin Franklin deitua)

## Kanpo estekak 
* IMDBko fitxa irakurgai
Ted 2

***Ted 2***, 2015eko Seth MacFarlane estatubatuar zinema zuzendariaren komedia film bat da. Mark Wahlberg, Seth MacFarlane, Amanda Seyfried, Giovanni Ribisi, Jessica Barth, John Slattery eta Morgan Freeman aktoreek antzeztu zuten.

*Ted* (2012) aurrekaria du.

## Argumentua 
Duela sei hilabete, John Bennett (Mark Wahlberg:) eta Lori Collins (Mila Kunis, aurreko filmean) dibortziatu ziren. Aldiz, Ted (Seth MacFarlane) eta Tami-Lynn (Jessica Barth) neskalagunak haur bat izan nahi dute. Baina aita izan aurretik, Tedek justizia auzitegi baten aurrean pertsona bat dela frogatu beharko du.

## Aktoreak 
* Mark Wahlberg: John Bennett
* Seth MacFarlane: Ted (ahotsa)
* Amanda Seyfried: Samantha Jackson
* Jessica Barth: Tami-Lynn
* Giovanni Ribisi: Donny
* Morgan Freeman: Patrick Meighan
* John Slattery: Shep Wild
* Michael Dorn: Rick
* Bill Smitrovich: Frank
* Cocoa Brown: Joy
* John Carroll Lynch: Tom Jessup
* Ron Canada: Matheson epailea
* Jessica Szohr: Allison
* Tara Strong: Teden "Maite Zaitut" funtzioa
* Sam J. Jones: Bere burua antzeztuz
* Sebastian Arcelus: Ed Danzer doktorea
* Tom Brady: Bere burua antzeztuz
* Dennis Haysbert: Ugalkortasun doktorea
* Taran Killam: Bere burua antzeztuz
* Jimmy Kimmel: Bere burua antzeztuz
* Jay Leno: Bere burua antzeztuz
* Kate McKinnon: Bere burua antzeztuz
* Bobby Moynihan: Bere burua antzeztuz
* Liam Neeson: Bezeroa
* Lenny Clarke: Polzia
* Patrick Stewart: Bere burua antzeztuz (Narratzailea)
* Curtis Stigers: Ezkontzako abeslaria
* Nana Visitor: Adopzio agentea
* Ralph Garman: Stormtrooper

## Kanpo estekak 
* Webgune ofiziala 
* IMDBko fitxa irakurgai
Ordinary Decent Criminal

***Ordinary Decent Criminal*** (euskaraz *Kriminal Arrunt Ondradua*), 2000ko Thaddeus O'Sullivan irlandar zinema zuzendariaren krimen eta komedia film bat da. Martin Cahill irlandar gaizkilearen bizitzan oinarritua dago. Kevin Spacey, Linda Fiorentino, Peter Mullan, Stephen Dillane, Helen Baxendale, David Hayman, Patrick Malahide, Colin Farrell, Christoph Waltz, Vincent Regan eta Donny Hak aktoreek antzeztu zuten.

## Argumentua 
Irlanda, Dublin. Michael Lynch (Kevin Spacey) hiriko gaizkile nabarmen eta karismatikoenetako bat da. Bi emazte dauzka, Christine (Linda Fiorentino) eta Lisa (Helen Baxendale), eta seme-alaba ugari. Senideekin pasatzen ez duen denbora, bere taldekideekin lapurretak burutzen igarotzen du. Horrek, beste gaizkile taldeekin lehiatzeaz gain, Garda polizia eta IRA bera atzematu nahi izatea ekarriko dio.

## Aktoreak 
* Kevin Spacey: Michael Lynch
* Linda Fiorentino: Christine Lynch
* Peter Mullan: Stevie
* Stephen Dillane: Noel Quigley
* Helen Baxendale: Lisa Lynch
* David Hayman: Tony Brady
* Patrick Malahide: Daly komisionatua
* Gerard McSorley: Harrison
* David Kelly: Aita Grogan
* Gary Lydon: Tom Rooney
* Paul Ronan: Billy Lynch
* Colin Farrell: Alec
* Vincent Regan: Shay Kirby
* Tim Loane: Jerome Higgins
* Christoph Waltz: Peter
* Enda Oates: Brian
* David Brady: Declan Brady
* Jeffrey Connon: Paul O'Keeffe
* Bill Murphy: Barry detektibea

## Kanpo estekak 
* IMDBko fitxa irakurgai
Brownington (Vermont)

**Brownington** Vermont estatubatuar estatuko Orleans konderrian dagoen herria da. 2010. urtean 988 biztanle zituen eta 13 pertsona/km²-ko dentsitatea.

## Kanpo estekak
Brunswick (Vermont)

**Brunswick** Vermont estatubatuar estatuko Essex konderrian dagoen herria da. 2010. urtean 112 biztanle zituen eta 1,66 pertsona/km²-ko dentsitatea.

## Kanpo estekak
Gloria Bell

***Gloria Bell*** 2018ko Sebastián Lelio txiletar zinema zuzendariaren film dramatikoa da, bere 2013ko filmaren bertsio berritua dena. Baina 2013an Txilen kokatua eta gaztelaniaz izan bazen, honako hau Estatu Batuetan kokatzen da (Los Angelesen nagusiki, eta tarte bat Las Vegasen), eta ingelesez da. Julianne Moore protagonista eta ekoizlea da, eta bere enpeinuagatik, Lelio zuzendaria komentzituz, egin zen *remake* hau.

## Sinopsia 
Errutinazko lan bat egiten du Gloria Bellek, baina, lantokitik ateratzen denean, hiriko dantzalekuetan kantatzea eta dantzatzea maite du. Horretan ematen ditu gauak, eta, halako batean, Arnold ezagutuko du. Harekin harremanetan hasi, eta bizimodua goitik behera aldatuko du. Baina Gloriak harremanari eta bizitzari erabakimenez ekiten dion bezala, Arnolden zalantza eta argitasun faltak kontraste egiten du, eta arrakalak sortzen dira harremanean.

Txileko film orijinala bezala, azken eszenan Gloria protagonistak dantza egiten du jai batean Umberto Tozziren *Gloria* abestia entzuten delarik.

## Aktoreak 
## Erreferentziak 
## Kanpo estekak
The White Crow

***The White Crow*** 2018ko Ralph Fiennes ingeles zinema zuzendariaren film dramatikoa da.

## Sinopsia 
1961. urtean, Rudolf Nureiev dantzariak bira bat egingo du SESBetik kanpo, Kirov Ballet Companyako kide moduan. Bira horretan ihes egiteko erabakia hartu zuen Nureiev dantzari gazteak.

## Aktoreak 
## Erreferentziak 
## Kanpo estekak
Carlos Pera

**Carlos Pera Tambo** (Barakaldo,  - Calp, ) bizkaitar mediku eta politikaria izan zen.

Medikuntzan lizentziaduna, bere arlo profesionalean jardun zuen 1981 eta 1988 artean; 1987an, ordea, PSE-EEn sartu zen, eta lau urte geroago lortu zuen alkatetza aurreneko aldiz, Jesus Maria Rodriguez Orrantia alderdikideak utzitako lekua hartuta.

Hiru legealdi igaro zituen zeregin horretan, 2003ra arte. EAJrekin koalizioa osatuta gobernatu zuen lehen bi legealdietan. Laugarrenez ere aurkeztekoa zen, baina azkenean Tontxu Rodriguezek ordezkatu zuen, Perak ez baitzuen onartu alderdiak prestatutako zerrenda. Hiru urte lehenago, 2000an, alderdiko Bizkaiko idazkari nagusi izateko lehian sartu zen Patxi Lopezekin, baina Lopez nagusitu zitzaion. Udala utzita, Osakidetzan egin zuen lan, Barakaldon bertan.

## Erreferentziak
Jesús María Rodríguez Orrantia

**Jesús María Rodríguez Orrantia** (Galdames, ) bizkaitar politikaria da.

Lanbidez Laba Garaietako argiketaria 1966an PSE-EEn sartu zen. Zortzi urtez Barakaldoko alkatea izan zen. Gero legebiltzarkide eta Espainiako senatari hautatu zuten.
Gloria (2013ko filma)

***Gloria*** 2013ko Sebastián Lelio txiletar zinema zuzendariaren film dramatikoa da.

## Sinopsia 
Gloria 58 urteko emakume txiletar erakargarri eta bizia da, eta orain, bizitzako etapa berri batean sartzen ari da: zahartzaroan. Hizlaria eta atsegina da, eta nabarmendu egiten da. Bere lana, bizitza sozial aktiboa eta jadanik bere senarra ez den gizonarekin izandako bi semeei laguntzea dira bere bizitzaren ardatzak. Maitasunean aukera berri baten bila dabil, baina, tamalez, aurrera egiten ez duten harremanetan sartzen da. Bidaia honetan, zahartzeko erronkari aurre egiteko kemena eta bidaia hori bakarrik egiteak dituen alde onak aurkituko ditu, eta harro sentituko da, berezko duen irribarrea galdu gabe.

Azken eszenan Gloria protagonistak dantza egiten du jai batean Umberto Tozziren *Gloria* abestia entzuten delarik.

## Aktoreak 
## Remakea 
2018an *remake* bat egin zen, zuzendari beraren eskutik, baina ingelesez eta Estatu Batuetan kokatua: Gloria Bell du izena, eta funtsean istorio bera da. Julianne Moore protagonista eta ekoizlea da beste film horretan, eta bere enpeinuagatik, Lelio zuzendaria komentzituz, egin zen bigarren bertsio hau[1].

## Erreferentziak 
## Kanpo estekak
Ted (filma)

***Ted***, 2012ko Seth MacFarlane estatubatuar zinema zuzendariaren komedia film bat da. Mark Wahlberg, Mila Kunis, Seth MacFarlane, Joel McHale eta Giovanni Ribisi aktoreek antzeztu zuten.

*Ted 2* (2015) jarraipena izan zuen.

Jatorrizko abesti onenaren Oscar Sariaren izendapena jaso zuen ("Everybody Needs a Best Friend", Seth MacFarlane eta Walter Murphy).

## Argumentua 
AEB, Boston. 1985ean, John Bennett (Mark Wahlberg) mutikoa zenean, bere Teddy hartza biziduna izatea desiatzen zuen, baina zoritxarrez, bere ametsa egi bilakatu zen. deseaba que su osito de peluche Ted fuera un oso de verdad y, por desgracia, su sueño se hizo realidad.

27 urte beranduago, 35 urte dauzkanean, Ted panpina Johnekin bizitzen jarraitzen du eta Lori (Mila Kunis) neskalaguna bere onetik atera du eta haren pazientzia agortzen ari da. Hori gutxi balitz, Johni bere etorkizun profesionalak bost axola diola dirudi eta denbora guztia Tedekin porruak erretzen igarotzen du. Halere, John heldutasunera iristen saiatzen da, baina hori lortzeko Teden laguntza ezinbestekoa zaiola dirudi.

## Aktoreak 
* Mark Wahlberg: John Bennett, Teden lagunik onena
** Colton Shires: John Bennett nerabea
** Bretton Manley: John Bennett mutikoa
* Seth MacFarlane: Ted (ahotsa)
** Tara Strong (*krediturik gabe*): Teden "Maite Zaitut" funtzioa
* Mila Kunis: Lori Collins, Johnen neskalaguna
* Joel McHale as Rex, Loriren managerra eta Johnen etsaia
* Giovanni Ribisi: Donny, Teden jarraitzaile handiena eta etsaia
* Aedin Mincks: Robert, Donnyren semea
* Patrick Warburton: Guy, Johnen lankidea
* Laura Vandervoort: Tanya, Johnen lankidea
* Matt Walsh: Thomas Murphy, Johnen nagusia
* Jessica Barth: Tami-Lynn McCafferty, Teden neskalaguna eta lankidea
* Bill Smitrovich: Frank Stevens, Teden nagusia
* Alex Borstein: Helen Bennett, Johnen ama
* Ralph Garman: Steve Bennett, Johnen aita
* Jessica Stroup: Tracy, Loriren lankidea
* Sam J. Jones: Bere burua antzeztuz
* Ryan Reynolds (*krediturik gabe*): Jared, Guyren mutilaguna
* Norah Jones: Bere burua antzeztuz
* Tom Skerritt: Bere burua antzeztuz
* Mike Henry: Hegoaldeko berriemailea
* Robert Wu: Quan Ming/Ming Gupidagabea
* Ted Danson (*krediturik gabe*): Bere burua antzeztuz
* Patrick Stewart: Bere burua antzeztuz (Narratzailea)

## Kanpo estekak 
* Webgune ofiziala 
* IMDBko fitxa irakurgai
Gustavo Cobreros

**Gustavo Cobreros Cuevillas** (Okondo,  - Bilbo, ) arabar militar eta kazetari karlista izan zen.

Valladolideko Unibertsitatean filosofia ikasi ondoren, Espainiako Lurreko Armadan sartu zen non Espainiar-Marokoar Gerran parte hartu zuen. Itzultzean Barakaldoko alkate (bi aldiz) eta batzarkide hautatu zuten.

Bigarren Karlistaldiaren hasieran Balmasedan matxinatu zen. Gerra ondoren, erbesteratu zen. Itzultzean *Beti-bat* egunkariaren eta Elkarte Tradizionalistaren sorreran parte hartu zuen.

## Erreferentziak 
## Kanpo estekak
Tontxu Rodríguez

**Antonio Julián "Tontxu" Rodríguez Esquerdo** (Barakaldo, ) bizkaitar abokatu eta politikaria da.

Zaragozako Unibertsitatean zuzenbidean lizentziaduna, 1988an PSE-EEn sartu zen 2003an lortu zuen alkatetza aurreneko aldiz, Carlos Pera alderdikideak utzitako lekua hartuta. 2013an senatari hautatu zuen eta Alfonso García Alonsok Udalean ordezkatu zuen.

## Erreferentziak
Alfonso García Alonso

**Alfonso García Alonso** (Barakaldo, Bizkaia, 1964ko martxoaren 12a) espainiar politikaria da, Partido Socialista de Euskadi-Euskadiko Ezkerra (PSE-EE) alderdiko kidea. Barakaldoko alkate izan zen 2013 eta 2015 artean.

## Biografia 
Alfonso García Alonso 1964ko martxoaren 12an jaio zen Barakaldon (Bizkaia). 1987an Geografia eta Historian lizentziatu zen Euskal Herriko Unibertsitatean (EHU) eta 1989an Gizarte Graduatuan diplomatu zen Oviedoko Unibertsitatean. Zuzenbide ikasketak ere egin ditu EHUn, eta Zientzia Politikoak Urrutiko Hezkuntzarako Unibertsitate Nazionalean (UNED). Gainera, Laneko Arriskuen Prebentzioko goi-mailako teknikaria da eta korrikazale sutsua, Barakaldoko korrika taldeetan parte hartuz.

## Ibilbide politikoa 
#### Zinegotzi 
1995eko udal hauteskundeetan lehen aldiz sartu zen Barakaldoko Udalean Euskadiko Alderdi Sozialista-Euskadiko Ezkerra alderdiaren zerrendetan. Carlos Pera alkatearen agintaldian, 1995etik 1999ra bitartean, USOA Lantegiko presidente izan zen. Lantegi hori Udalaren enpresa bat da, eta desgaitasuna duten pertsonei lan-aukerak ematea eta gizarteratzen laguntzea du helburu. Ondoren, 1999tik 2003ra, Kultura, Hezkuntza, Euskara eta Kirol Saileko zinegotzi ordezkaria izan zen.

Tontxu Rodriguez 2003an alkate berria zela, Alfonso Garcia Alonso Hirigintza Araubide, Ingurumen, Osasun eta Kontsumo Saileko zinegotzi ordezkaria izan zen 2003 eta 2004 artean, eta Udal Azpiegituren Arlokoa 2004 eta 2013 artean. Horrez gain, hirugarren alkateorde izan zen 2004 eta 2007 artean, eta bigarren alkateorde eta Udal Talde Sozialistaren bozeramaile 2007 eta 2013 artean.

#### Alkatea 
Tontxu Rodriguez senatari izendatuta, PSE-EEk Alfonso Garcia Alonso izendatu zuen haren ordez. 2013ko uztailaren 8an, ezohiko osoko bilkura batean, Alfonso García Alonso alkate aukeratu zuten. Hala ere, Amaya Fernandez Alderdi Popularreko zinegotziak alkateak ere bere burua aurkeztu zuen, baina bere bost zinegotzien babesa baino ez zuen jaso, zortzi sozialisten aurrean. EAJko sei zinegotziak eta Bilduko laurak abstenitu egin ziren.

Bere agintaldian, Kadagua ibaiaren gainean bi zubi eraikitzeko Bilboko udalarekin egindako akordioa nabarmendu zuen, bi udalerriak Burtzeñatik eta Zorrotzatik lotuko zituena. Loturak errepidez, tranbia-sarez, pasealekuz eta bizikleta-erreiz egingo lirateke.

2015eko udal hauteskundeetan, Alderdi Sozialistak eta Euzko Alderdi Jeltzaleak zortzi eserleku lortu zituzten. Hala ere, zerrenda *jeltzaleak* 52 botoko aldearekin gainditu zuen alderdi sozialista eta Amaia del Campo Barakaldoko alkate berria izendatu zuten. Oposizioko bozeramaile lanetan hilabete eman ondoren, zinegotzi akta utzi zuen.

#### Beste funtzio batzuk 
Udaletik irten ondoren, administrazio publikoko hainbat kargu bete ditu, hala nola Bizkaiko Foru Aldundiko Enplegu, Gizarteratze eta Berdintasun Saileko Enpleguko zuzendari nagusia, Eusko Jaurlaritzako Turismo, Merkataritza eta Kontsumo Saileko Merkataritza zuzendaria eta Eusko Jaurlaritzako Lan eta Enplegu Saileko Legebiltzarrarekiko harremanetako aholkularia.

## Erreferentziak 
## Kanpo estekak 
* Barakaldoko Udala
The Intruder (2019ko filma)

***The Intruder*** 2019ko Deon Taylor estatubatuar zinema zuzendariaren thriller psikologiko filma da.

## Sinopsia 
Scott eta Annie Russell senar-emazte gazte batzuk dira; aspaldiko ametsa bete, eta landetxe bat erosiko dute Napa Valley inguruan. Hasieran, pozarren daude, harik eta Charlie Peck jabe ohiak etxea ez duela utzi nahi jakiten duten arte. Hortik aurrera, amesgaizto bihurtuko da bikote gaztearen egunerokoa.

## Aktoreak 
* Dennis Quaid: Charlie Peck
* Michael Ealy: Scott Howard
* Meagan Good: Annie Howard
* Joseph Sikora: Mike

## Erreferentziak 
## Kanpo estekak
Los peores años de nuestra vida

***Los peores años de nuestra vida*** 1994ko amodiozko film komikoa da, Emilio Martínez-Lázaro espainiar zinema zuzendariarena.

## Argumentua 
Alberto atsekabeturik dagoen nerabea da: ezin du neskak erakarri. Roberto bere anaia berriz neskazale amorratua da. Behin Albertok María ezagutuko du eta anaiak laguntzeko eskaera egingo dio.

## Aktoreak 
## Kanpo estekak
Carreteras secundarias

***Carreteras secundarias*** 1997ko film komikoa da, Emilio Martínez-Lázaro espainiar zinema zuzendariarena.

## Argumentua 
1974an Felipe nerabeak aitarekin batera Citroen DS batean Espainian zehar bidaiak egiten ditu. Felipek ez zuen ama ezagutu eta bera aitak hainbat neska-laguna ditu, baina ez dira ama bezalakoak.

## Aktoreak 
* Antonio Resines (Lozano)
* Fernando Ramallo (Felipe)
* Miriam Díaz Aroca (Estrella)
* Maribel Verdú (Paquita)

## Kanpo estekak
Las palabras de Max

***Las palabras de Max*** 1978ko film dramatikoa da, Emilio Martínez-Lázaro espainiar zinema zuzendariarena. Filmak Urrezko Hartza irabazi zuen.

## Argumentua 
Max berrogeita hamar urtetik gorako soziologoa da. Banaturik dago eta Sara bere alaba nerabearekin bizi da.

## Aktoreak 
* Ignacio Fernández de Castro: Max
* Gracia Querejeta: Sara

## Kanpo estekak
Andregai Hilotza

***Andregai Hilotza*** edota ***Tim Burton-en Andregai Hilotza*** (ingelerazko jatorrizko izenburua: ***Corpse Bride*** edota '''''Tim Burton's Corpse Bride'''''), 2005eko Mike Johnson eta Tim Burton zinema zuzendariaren stop motion animaziozko film bat da. Johnny Depp eta Helena Bonham Carter aktoreek beren ahotsak ipini zituzten. Soinu banda Danny Elfman musikagileak konposatu zuen.

## Argumentua 
Viktoriar Aroa, Ingalaterra. Izenik gabeko herri batean, Victor Van Dort (Johnny Depp) gazteak, txantxetan, emaztegai eraztun bat Emily (Helena Bonham Carter) hildako neska gaztearen hatzean jarri du. Baina hilkor gizajoak ez dakiena, hilak bere "emaztegai" eskubideak eskatuko dituela da.

## Aktoreak 
## Kanpo estekak 
* Webgune ofiziala 
* IMDBko fitxa irakurgai
Clarendon (Vermont)

**Clarendon** Vermont estatubatuar estatuko Rutland konderrian dagoen herria da. 2010. urtean 2.571 biztanle zituen eta 31 pertsona/km²-ko dentsitatea.

## Kanpo estekak
Colchester (Vermont)

**Colchester** Vermont estatubatuar estatuko Chittenden konderrian dagoen herria da. 2010. urtean 17.067 biztanle zituen eta 112,36 pertsona/km²-ko dentsitatea.

## Kanpo estekak
Corinth (Vermont)

**Corinth** Vermont estatubatuar estatuko Orange konderrian dagoen herria da. 2010. urtean 1.367 biztanle zituen eta 10,87 pertsona/km²-ko dentsitatea.

## Kanpo estekak
El pájaro de la felicidad

***El pájaro de la felicidad*** 1993ko film dramatikoa da, Pilar Miró espainiar zinema zuzendariarena. Filma urte hartako Cannesko Zinemaldiaren *Un Certain Regard* atalean eman zuten.

## Argumentua 
Berrogeita hamar urteko margolari batek bere seme bakarra bisitatuko du. Bidean, bortxaketa bat jasotzekotan dago eta bere mutil-lagunaren axolagabekeriak ihes egitera behartuko du.

## Aktoreak 
* Mercedes Sampietro
* José Sacristán
* Aitana Sánchez-Gijón
* Carlos Hipólito
* Daniel Dicenta
* Asunción Balaguer
* Lluís Homar
* Mari Carmen Prendes
* Jordi Torras
* Ana Gracia
* Felipe Vélez
* Toni Canal

## Kanpo estekak
Coventry (Vermont)

**Coventry** Vermont estatubatuar estatuko Orleans konderrian dagoen herria da. 2010. urtean 1.023 biztanle zituen eta 14 pertsona/km²-ko dentsitatea.

## Kanpo estekak
Cornwall (Vermont)

**Cornwall** Vermont estatubatuar estatuko Addison konderrian dagoen herria da. 2010. urtean 1.185 biztanle zituen eta 15,3 pertsona/km²-ko dentsitatea.

## Kanpo estekak